**Članak 3.**

Obrazloženje Izmjena i dopuna proračuna grada Vrgorca za 2025. sadrži obrazloženje općeg i posebnog dijela proračuna, razradu prihoda i primitaka te rashoda i izdataka proračuna kako slijedi:

**OBRAZLOŽENJE**

**UZ IZMJENE I DOPUNE PRORAČUNA GRADA VRGORCA ZA 2025. GODINU**

# UVOD

Temeljem članka 10. stavka 4. *Zakona o proračunu („Narodne novine“, br. 144/21)*, uravnoteženje proračuna provodi se tijekom proračunske godine Izmjenama i dopunama proračuna, prema postupku za donošenje proračuna.

**Izmjene i dopune proračuna Grada Vrgorca za 2025. godinu** izrađene su na temelju *Zakona o proračunu („Narodne novine“, br. 144/21)* i *Uputa za izradu proračuna jedinica lokalne i područne (regionalne) samouprave za razdoblje 2025. – 2027. godine*, koje je sastavilo Ministarstvo financija.

Metodologija izrade proračuna propisana je Zakonom o proračunu i podzakonskim aktima:

* *Pravilnikom o planiranju u sustavu proračuna* (*„Narodne novine“, br. 1/24)*
* *Pravilnikom o proračunskim klasifikacijama (**„Narodne novine“, br. 4/24) i*
* *Pravilnikom o proračunskom računovodstvu i Računskom planu („Narodne novine“, br.158/23 i 154/24*.

Zakonom o proračunu uveden je trogodišnji fiskalni okvir i programsko planiranje. Zakon o proračunu utvrđuje da se proračun JLP(R)S za sljedeću godinu donosi na razini skupine (druga razina računskog plana), a projekcije proračuna za naredne dvije godine na razini skupine (druga razina računskog plana).

Člankom 15. Zakona o proračunu propisano je jedno od ključnih proračunskih načela – načelo transparentnosti koje je važno zbog uvida javnosti u način trošenja proračunskih sredstava.

Proračun Grada Vrgorca za 2025. godinu i projekcije za 2026. i 2027. godinu usvojeni su na sjednici Gradskog vijeća Grada Vrgorca održanoj dana 26. prosinca 2024. godine i objavljeni u „Vjesniku“ – službenom glasilu Grada Vrgorca br. 23/24.

Budući da su od donošenja Proračuna Grada Vrgorca za 2025. godinu, nastale određene okolnosti koje nisu bile poznate u vrijeme njegova donošenja, a koje se odražavaju na prihodovnu i rashodovnu stranu

proračuna, potrebno je izvršiti Izmjene i dopune proračuna.

U nastavku teksta slijedi obrazloženje općeg dijela proračuna odnosno ukupnih prihoda i rashoda doneseno Izmjenama i dopunama Proračuna Grada Vrgorca za 2025. godinu.

# OBRAZLOŽENJE IZMJENA PLANIRANIH PRIHODA I PRIMITAKA, RASHODA I IZDATAKA PRORAČUNA GRADA VRGORCA ZA 2025. GODINU

Najznačajniji prihodi proračuna su: prihodi od poreza, prihodi od imovine, pomoći iz inozemstva i od subjekata unutar općeg proračuna, prihodi od upravnih i administrativnih pristojbi, pristojbi po posebnim propisima i naknada, prihodi od prodaje proizvoda, robe te pruženih usluga, prihodi od donacije, kazne i upravne pristojbe, prihodi od prodaje neproizvedene dugotrajne imovine.

Rashodi i izdaci proračuna odnose se na: rashode za zaposlene, materijalne rashode, financijske rashode, donacije, naknade građanima i kućanstvima, subvencije, rashode za nabavu nefinancijske imovine i ostale rashode.

## PRIHODI I PRIMICI PRORAČUNA

Ukupni prihodi i primici proračuna Grada Vrgorca za 2025. godinu povećavaju se za 4.747.000,00 € i planiraju su u iznosu od 13.920.600,00 €.

Ukupni prihodi poslovanja Grada Vrgorca Izmjenama i dopunama proračuna za 2025. godinu planiraju se u iznosu od 11.003.300,00 €, što predstavlja povećanje u iznosu od 2.800.000,00 € u odnosu na Proračun Grada Vrgorca za 2025. godinu.

* **Prihodi od poreza** ostaju na istoj razini i iznose 2.513.250,00 €.
* **Pomoći iz inozemstva i od subjekata unutar općeg proračuna** planiraju se u iznosu od 7.856.650,00 €, što predstavlja povećanje od 2.780.000,00 € u odnosu na prethodni plan.
* **Prihodi od imovine** ostaju na istoj razini i iznose 62.451,00 €
* **Prihodi od upravnih i administrativnih pristojbi, pristojbi po posebnim propisima i naknada** planiraju se u iznosu od 513.199,00 € što predstavlja povećanje od 20.000,00 € u odnosu na planirani proračun za 2025. godinu.
* **Prihodi od prodaje proizvoda i robe te pruženih usluga i prihodi od donacija** ostaju na istoj razini, i planiraju se u iznosu od 45.750,00 €.
* **Prihodi od kazni, upravnih mjera i ostali prihodi** planiraju se u istom iznosu od 12.000,00 €.
* **Prihodi od prodaje nefinancijske imovine** planiraju se u iznosu od 349.000,00 € i ovaj iznos je smanjen za 53.000,00 €, iz razloga smanjenja prihoda od prodaje građevinskog zemljišta.
* **Prihodi od financijske imovine i zaduživanja**  planiraju se u iznosu od 2.555.000,00 €. Povećanje od 2.000.000,00 € odnosi se na dugoročno zaduženje kod Hrvatske banke za obnovu i razvitak iz razloga financiranja projekata energetske obnove Sportske dvorane Davor Jović u Vrgorcu.
* **Višak prihoda** se planirana istoj razini.

## RASHODI I IZDACI PRORAČUNA

Ukupno planirani rashodi i izdaci proračuna Grada Vrgorca za 2025. godinu povećavaju se za 4.747.000,00 € i prema novom planu iznose 13.920.600,00 €.

Rashodi poslovanja u 2025. godini ovim Izmjenama i dopunama planirani su u iznosu od 5.576.000,00 €, što je za 237.000,00 € više u odnosu na ranije planirano.

|  |  |  |  |
| --- | --- | --- | --- |
| **STAVKA PRORAČUNA** | **PRORAČUN ZA 2025.** | **IZMJENE I DOPUNE** | **POSTOTAK PROMJENE** |
| **RASHODI POSLOVANJA** | **5.339.000,00** | 5.576.000,00 | **4,4%** |
| Rashodi za zaposlene | 1.936.300,00 | 1.969.300,00 | **1,7 %** |
| Materijalni rashodi | 1.626.300,00 | 1.644.300,00 | **1,1 %** |
| Financijski rashodi | 30.700,00 | 35.700,00 | **16,3 %** |
| Subvencije | 222.000,00 | 222.000,00 | **0,0 %** |
| Naknade građanima i kućanstvima | 215.000,00 | 230.000,00 | **7,0 %** |
| Ostali rashodi | 1.308.700,00 | 1.474.700,00 | **12,7 %** |

* **Rashodi za zaposlene** povećavaju se za 33.000,00 €.
* **Materijalni rashodi** povećavaju se za 18.000,00 €, a povećanje se vidi točno po stavkama u posebnom dijelu Izmjena i dopuna proračuna.
* **Financijski rashodi** povećavaju se za 5.000,00 € u odnosu na plan proračuna.
* **Subvencije trgovačkim društvima, zadrugama, poljoprivrednicima i obrtnicima izvan javnog sektora** ostaju na istoj razini kao u usvojenom planu proračuna.
* **Naknade građanima i kućanstvima na temelju osiguranja i druge naknade** se planiraju u iznosu od 230.000,00 € za financiranje besplatnog boravka djece u Dječjem vrtiću iz programa socijalne skrbi, stavke podmirenja troškova stanovanja za socijalno ugrožene osobe, stipendije učenicima i studentima, stavke sufinanciranja prijevoza učenika i osoba na školovanju izvan Vrgorca te novčane potpore kao dar za novorođenu djecu. Povećanje se odnosi na povećanje novčanih potpora kao dar za novorođenu djecu, a u skladu sa novom Odlukom o visini naknade za novorođeno dijete objavljenoj u „Vjesniku“ – službenom glasilu Grada Vrgorca broj 04/25.
* **Ostali rashodi** povećavaju se za 166.000,00 € u odnosu na planirani iznos.
* **Izdaci za financijsku imovinu i otplate zajmova** se planiraju u iznosu od 751.000,00 €, a odnose na otplatu glavnice po dugoročnim i kratkoročnim kreditima kod Erste banke.

**Rashodi za nabavu nefinancijske imovine** planiraju se u iznosu od 7.593.600,00 € što predstavlja povećanje od 4.510.000,00 € u odnosu na usvojeni plan proračuna za 2025. godinu.

|  |  |  |  |
| --- | --- | --- | --- |
| **STAVKA PRORAČUNA** | **PRORAČUN ZA 2025.** | **IZMJENE I DOPUNE ZA 2025.** | **POSTOTAK PROMJENE** |
| **RASHODI ZA NABAVU**  **NEFINANCIJSKE IMOVINE** | **3.083.600,00** | **7.593.600,00** | **146,3 %** |
| Rashodi za nabavu proizvedene dugotrajne imovine | 1.443.600,00 | 3.203.600,00 | **121,9 %** |
| Rashodi za nabavu neproizvedene dugotrajne imovine | 0,00 | 0,00 | **0,0%** |
| Rashodi za dodatna ulaganja na nefinancijskoj imovini | 1.640.000,00 | 4.390.000,00 | **167,7 %** |

Rashodi za nabavu nefinancijske imovine povećavaju se u iznosu od 4.510.000,00 €, a razlozi se mogu pogledati točno po stavkama pojedinih kapitalnih projekata u posebnom dijelu Izmjena i dopuna proračuna kao i u obrazloženju Izmjena i dopuna programa Izgradnje komunalne infrastrukture, a najveći iznos povećanja se odnosi na energetsku obnovu Sportske dvorane Davor Jović u Vrgorcu.

|  |  |  |  |
| --- | --- | --- | --- |
|  |  |  |  |
|  |  |  |  |

**III. ZAVRŠNE ODREDBE**

**Članak 4.**

Ove Izmjene i dopune Proračuna stupaju na snagu dan nakon objave u „Vjesniku” – službenom glasilu Grada Vrgorca.

**KLASA: P R E D S J E D N I K**

**URBROJ: GRADSKOG VIJEĆA**

Vrgorac, \_\_. 2025. Ljubomir Erceg